Document ID: 31999R0684

31999R0684
L 086/6
JURNALUL OFÍCIAL AL UNIUNII EUROPENE
REGULAMENTUL (CE) NR. 684/1999 AL COMISIEI
din 29 martie 1999
de modificare a Regulamentului (CE) nr. 1484/95 de stabilire a normelor de aplicare a sistemului de drepturi de import suplimentare și de stabilire a prețurilor reprezentative în sectoarele cărnii de pasăre și al ouălor și pentru albumina din ouă, și de abrogare a Regulamentului nr. 163/67/CEE
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 2771/75 al Consiliului din 29 octombrie 1975 privind organizarea comună a piețelor în sectorul ouălor (1), astfel cum a fost modificat ultima dată prin Regulamentul (CE) nr. 1516/96 (2) al Comisiei, în special articolul 5 alineatul (4) și articolul 15,
având în vedere Regulamentul (CEE) nr. 2777/75 al Consiliului din 29 octombrie 1975 privind organizarea comună a piețelor în sectorul cărnii de pasăre (3), astfel cum a fost modificat ultima dată prin Regulamentul (CE) nr. 2916/95 (4) al Comisiei, în special articolul 5 alineatul (4) și articolul 15,
având în vedere Regulamentul (CEE) nr. 2783/75 al Consiliului din 29 octombrie 1975 privind regimul comun de comercializare a ovalbuminei și lactalbuminei (5), astfel cum a fost modificat ultima dată prin Regulamentul (CE) nr. 2916/95, în special articolul 3 alineatul (4) și articolul 10,
întrucât Regulamentul (CE) nr. 1484/95 (6) al Comisiei a fost modificat recent prin Regulamentul (CE) nr. 493/1999 (7) în conformitate cu decizia luată în cadrul Organizației Mondiale a Comerțului privind obligația de stabilire a dreptului vamal suplimentar pe baza prețului CIF la import; întrucât articolul 4 alineatul (2) și articolul 6 din regulamentul în cauză trebuie, de asemenea, modificate în conformitate cu această decizie;
întrucât este necesară aplicarea acestei modificări cât mai curând posibil;
întrucât măsurile prevăzute de prezentul regulament sunt conforme cu avizul Comitetului de gestionare a cărnii de pasăre și ouălor,
ADOPTĂ PREZENTUL REGULAMENT:
Articolul 1
Regulamentul (CE) nr. 1484/95 se modifică după cum urmează:
1.
Articolul 4 alineatul (2) se elimină.
2.
La articolul 6, „stabilite în anexa I” se înlocuiește cu „menționate la articolul 1”.
Articolul 2
Prezentul regulament intră în vigoare la data publicării în Jurnalul Oficial al Comunităților Europene.
Se aplică de la 25 martie 1999.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 29 martie 1999.

Labels: 2
3
17
15